CELEX: 31982R3482
Language: el
Date: 1982-12-23 00:00:00
Title: Κανονισμός (EOK) αριθ. 3482/82 τού Συμβουλίου τής 23ης Δεκεμβρίου 1982 περί παρατάσεως τής ισχύος γιά τό έτος 1983 τού κανονισμού (EOK) αριθ. 596/82 περί τροποποιήσεως τού καθεστώτος εισαγωγής ορισμένων προϊόντων καταγωγής ΕΣΣΔ

Avis juridique important

|

31982R3482

Κανονισμός (EOK) αριθ. 3482/82 τού Συμβουλίου τής 23ης Δεκεμβρίου 1982 περί παρατάσεως τής ισχύος γιά τό έτος 1983 τού κανονισμού (EOK) αριθ. 596/82 περί τροποποιήσεως τού καθεστώτος εισαγωγής ορισμένων προϊόντων καταγωγής ΕΣΣΔ  

Επίσημη Εφημερίδα αριθ. L 365 της 24/12/1982 σ. 0049 - 0049

***** ΚΑΝΟΝΙΣΜΟΣ (ΕΟΚ) αριθ. 3482/82 ΤΟΥ ΣΥΜΒΟΥΛΙΟΥ  της 23ης Δεκεμβρίου 1982  περί παρατάσεως της ισχύος για το έτος 1983 του κανονισμού (ΕΟΚ) αριθ. 596/82 περί τροποποιήσεως του καθεστώτος εισαγωγής ορισμένων προϊόντων καταγωγής ΕΣΣΔ  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 596/82 (1) τροποποίησε, για το έτος 1982, το καθεστώς εισαγωγής ορισμένων προϊόντων καταγωγής ΕΣΣΔ·  ότι συνεχίζουν να υφίστανται οι λόγοι που προκάλεσαν αυτά τα μέτρα και ότι πρέπει, κατά συνέπεια, να παραταθεί για το έτος 1983 η ισχύς του ίδιου κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Στο άρθρο 4 τρίτο εδάφιο του κανονισμού (ΕΟΚ) αριθ. 596/82, η ημερομηνία «31 Δεκεμβρίου 1982» αντικαθίσταται από την ημερομηνία «31 Δεκεμβρίου 1983».  2. Στο άρθρο 4 τρίτο εδάφιο η δεύτερη φράση αντικαθίσταται από το ακόλουθο κείμενο:  «Το Συμβούλιο εξετάζει το θέμα. Το Συμβούλιο μπορεί, όταν το κρίνει σκόπιμο, να αποφασίσει, μετά από πρόταση της Επιτροπής, την τροποποίηση, την παράταση ή την κατάργηση του παρόντος κανονισμού.»  3. Ο παρών κανονισμός δεν τροποποιεί τον κανονισμό (ΕΟΚ) αριθ. 597/82 (2), που εξακολουθεί να ισχύει.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 72 της 16. 3. 1982, σ. 15.  (2) ΕΕ αριθ. L 72 της 16. 3. 1982, σ. 19.